google/wiki40b huggingface dataset:
Petitmont

Poloha

Obec má rozlohu 17,6 km². Najvyšší bod je položený 690 m n. m. a najnižší bod 291 m n. m.

Obyvateľstvo

Počet obyvateľov obce je 356 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
S/2004 N 1

S/2004 N 1 alebo Hippocamp je malý mesiac Neptúna s priemerom okolo 34 kilometrov.
Jeho obežná doba je menej ako jeden pozemský deň. Objav tohto mesiaca 1. júla 2013 zvýšil počet známych satelitov Neptúna na štrnásť. Kvôli jeho slabej magnitúde +26,5 ho sonda Voyager 2 pri prelete okolo Neptúna neobjavila. Objavil ho Mark Showalter analýzou archivovaných fotografií Neptúna z Hubbleovho ďalekohľadu, zachytených v rokoch 2004 a 2009. Pôvodne pre jeho pomenovanie prichádzali do úvahy mená Polyphemus alebo Thoosa, nakoniec mesiac dostal meno Hippocamp podľa morskej príšery z gréckej a rímskej mytológie. 
25. septembra 2018 bol mesiac Centrom pre malé plánetky očíslovaný ako Neptún XIV.
Vznikol pravdepodobne odštiepením od väčšieho Proteusa.
PÜNCT

Položenie kameňa

Hráč položí na dosku jeden zo svojich kameňov tak, aby ležal všetkými tromi bodmi na prázdnych poliach. Prvý hráč v prvom ťahu nesmie položiť kameň na centrálny šesťuholník. V ďalších ťahoch môžu hráči pokladať kamene na centrálny šesťuholník bez obmedzenia.

Presunutie kameňa

Hráč presunie a otočí jeden zo svojich kameňov, ktorý už leží na doske na ľubovolné miesto tak, aby ležal všetkými tromi bodmi na poliach a aby jeho PÜNCT ležal v priamej rade políčok od miesta, kde ležal pred tým. Pre lepší prehľad hráč môže dočasne položiť svoj PÜNCT žetón na miesto, kde ležal PÜNCT presúvaného kameňa, a potom sa rozhodnúť, ako kameň presunie a otočí. Po vykonaní ťahu ho však musí odstrániť. Žetón nemá inú než túto pomocnú funkciu. Je povolené presunúť kameň na iné kamene, ktoré už ležia na doske. V takomto prípade musia všetky tri kolečka ležať v rovnakej výške (t. j. kmeň bude stále ležať na doske vodorovne) a PÜNCT presúvaného kameňa musí ležať na kameni rovnakej farby. Priamy a uhlový kameň môžu vytvoriť mostík nad ostatnými kameňmi: krajné body kameňa ležia v rovnakej výške, ale pod prostredným bodom je menej kameňov (alebo žiadny). Trojuholníkový kameň nemôže vytvoriť mostík. Je zakázané presunúť kameň, na ktorom leží iný kameň (aj kameň, ktorý sa nachádza pod mostíkom).

Koniec hry

Hra končí vo chvíli, keď niektorý hráč vytvorí zo svojich kameňov súvislú cestu medzi dvoma protiľahlými okrajmi hracej dosky. Na výške umiestnenia kameňov v tejto ceste nezáleží. Tento hráč sa stáva víťazom. Pokiaľ oba hráči položili na dosku všetky svoje kamene, ale žiadny nevytvoril takúto cestu, hra končí remízou.
Vývoj vedy

Vývoj vedy je vzchádzanie alebo utváranie sa jedných stavov alebo foriem vedy z druhých. Premet dejín vedy.
Idealistickodialektické koncepcie vedy zahrnujú novohegelovské koncepcie vedy a koncepcie vedy Ch. S. Peircea, A. N. Whiteheada. Kladú proti sebe rozum a um, metafyziku a dialektiku, striktne sa pridřžajú princípu totožnosti myslenia a bytia. Komplikácie vo vzťahu teórie a reality chápu len ako epizódy v súhrnných dejinách ducha. Vyznačujú sa monotónnym univerzalizmom: empirickú podobu vývoja vedeckého poznania chápu výlučne ako ilustráciu vývoja na rovine reflektovanej v samopohybe striktne pojmového myslenia.
V súčasnej filozofii rozlišujeme idealistickodialektické, transcendentalistické, pozitivistické a historicko-sociologické koncepcie vedy.
Podľa Th. S. Kuhna je vývoj vedy súťaž rôznych škôl, skupín a teórií, bez toho, že by existovala nejaká jednoznačná priorita. Ak sa niektorej teórii podarí presadiť, stáva sa paradigmou.
Novohegelovské koncepcie vývoja vedy sú idealistickodialektické. Kladú proti sebe rozum a um, metafyziku a dialektiku, striktne sa pridŕžajú princípu totožnosti myslenia a bytia. Komplikácie vo vzťahu teórie a reality chápu len ako epizódy v súhrnných dejinách ducha. Vyznačujú sa monotónnym univerzalizmom: empirickú podobu vývoja vedeckého poznania chápu výlučne ako ilustráciu vývoja na rovine reflektovanej v samopohybe strikne pojmového myslenia.
Vývoj vedy podľa pozitivizmu: Pozitivizmus uznáva diskontinuitu vedeckého poznania vo sfére teoretických interpretácií, pokúša sa však zachrániť kumulativistickú koncepciu vývoja poznania vo sfére faktov.
Transcendentalistické koncepcie vývojavedy sa viac inšpirujú Kantom než Hegelom. Patria sem nielen novokantovské koncepcie (Natorp, Cassirer), ale aj neoracionalistické (Gonseth, Bachelard, Piaget). Charakterizuje ich predovšetkým procesualizácia rozumu. Rozum chápu ako činný, vyvíjajúci sa a pokúšajú sa pojmovo vyjadriť zákon vývoja rozumu....Zriekajú (sa) princípu totožnosti myslenia a bytia. Predmet vedy je podľa nich utváraný vedeckým myslením....
Le Châtelet-sur-Retourne

Poloha

Obec má rozlohu 9,94 km². Najvyšší bod je položený 143 m n. m. a najnižší bod 77 m n. m.

Obyvateľstvo

Počet obyvateľov obce je 622 obyvateľov (2009).
Graf vývoja obyvateľstva:
Zdroje: INSEE
Abtest

Abtest (lat.) bol v minulosti podpis prednášajúceho v indexe, ktorý potvrdzoval účasť na prednáškach, cvičeniach a podobne. Abtestovať znamenalo vykonať abtest.
U Báby - U Lomu

Predmet ochrany

Predmetom ochrany je skupina žulových balvanov.
Chránené územie je rozdelené na dve plochy: v prvej časti sa nachádzajú veľké balvany nazývané Bába a Dědek. Vznikli bochníkovitým zvetrávaním a rozpadom hrubozrnnej biotickej žuly tisského masívu nad susednou Žihelskou brázdou, vyplnenou mäkkými permokarbónskymi usadeninami. Rozdiel bol príčinou erózie, ktorá dala vzniknúť zaujímavým geomorfologickým útvarom, medzi ktorými obrie balvany vynikajú.
Druhá časť U Lomu leží 1 km západnejšie a je tvorená skupinou menších balvanov vytvárajúcich malé skalné mesto. Ich vznik je obdobný ako pri Bábe a Dědkovi.
Prírodná pamiatka je prístupná po žltej turistickej trase.
Empoli FC

História

Klub bol založený v roku 1920. Svoj prvý zápas odohral o rok neskôr. Prvé roky svojej existencie strávil klub v nižších súťažiach. V roku 1929 sa mu podarilo postúpiť do tretej talianskej ligy. V roku 1946 sa klubu podarilo postúpiť do Série B, kde vydržal 4 roky. Až do roku 1983 sa Empoli pohybovalo medzi treťou a štvrtou ligou. Následne postúpilo do Série B a v roku 1986 dokonca do Série A. Tu však vydržalo iba dve sezóny a v priebehu dvoch ďalších sezón zostúpilo až do tretej ligy. Do Série B sa vrátilo opäť v roku 1996. Od tohto roku sa Empoli striedavo pohybovalo medzi dvoma najvyššími futbalovými súťažami v Taliansku. Sériu A hralo naposledy v sezóne 2007/08. V súčasnosti hrá Sériu B. V sezóne 2011/12 hralo však play-off o záchranu v druhej lige, kde ale bolo úspešné, keď vyradilo Vicenzu a zostalo v Sérii B.
La Harengère

Poloha

Obec má rozlohu 3,59 km². Najvyšší bod je položený 162 m n. m. a najnižší bod 85 m n. m.

Obyvateľstvo

Počet obyvateľov obce je 522 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champagnac-la-Noaille

Poloha

Obec má rozlohu 25,47 km². Najvyšší bod je položený 630 m n. m. a najnižší bod 492 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šaštínsky potok

Prameň

Pramení na Borskej nížine juhojuhozápadne od obce Bílkove Humence, v blízkosti samoty Pri Studienke v lokalite Hrúzove lúky, v nadmorskej výške približne 238 m n. m.

Smer toku

Od prameňa tečie sprvu na juhojuhozápad, potom sa stáča a tečie na západ k Mikulášovu. Tu sa stáča a tečie severozápadným smerom k obci Lakšárska Nová Ves, kde mení smer toku na severoseverozápad. Ďalej sa prudko stáča, prechodne tečie na sever, po pribratí Táboriskového kanála pokračuje na severozápad, pričom sa niekoľkokrát vlní. Na dolnom toku, po opustení územia CHKO Záhorie tečie do Šaštína severoseverozápadným smerom, v jeho centre sa stáča a pokračuje k ústiu na krátkom úseku severozápadným smerom.

Ústie

Do Myjavy sa vlieva na území mesta Šaštín-Stráže, na západnom okraji intravilánu mestskej časti Šaštín v nadmorskej výške cca 168 m n. m.
Bellaing

Poloha

Obec má rozlohu 3,42 km². Najvyšší bod je položený 47 m n. m. a najnižší bod 21 m n. m.

Obyvateľstvo

Počet obyvateľov obce je 1 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nova Friburgo

Hospodárstvo

Mesto je druhým najväčším výrobcom kvetín a kytíc v krajine. Vo výrobe textílií (spodnej bielizne) zaujíma dokonca prvé miesto. Sektor služieb tvorí väčšinu HDP mesta.
Streľba v Šuranoch

Streľba v Šuranoch bol incident, ktorý sa odohral cez vianočné sviatky 1938 počas okupácie južného Slovenska. Incidentu prechádzalo obmedzovaniu národnostných práv zo strany maďarskej vlády a séria miestnych vzájomných slovensko-maďarských provokácií. Napätie nakoniec vyústilo do zákroku maďarských žandárov, počas ktorého bola zastrelená 18-ročná Mária Kokošová.

Priebeh tragédie

Šurany boli v novembri 1938 na základe Viedenskej arbitráže pričlenené k Maďarsku. Maďarská vláda na južnom Slovensku likvidovala občianske a sociálne práva a obnovila hrubú odnárodňovaciu politiku, čo vyvolávalo odpor medzi miestnymi Slovákmi. Pred Vianocami vyústila nespokojnosť do otvorených protestov, na ktoré maďarské orgány reagovali represáliami, zatýkaním a následným fyzickým týraním.
Tragédii predchádzalo viacero udalostí, ktoré prispeli k nárastu napätia - rozohnanie slovenskej demonštrácie v Komjaticiach, kde Slováci požadovali znovupripojenie ku Slovensku, delegácia miestnych Maďarov k regentovi Horthymu, kde v mene všetkých obyvateľov vyjadrili spokojnosť s pričlenením k Maďarsku, vylepovanie protimaďarských plagátov slovenskými študentmi a séria vzájomných provokácií v miestnom kostole. Na Vianoce Slováci pri polnočnej omši odignorovali spev maďarskej hymny, ale zaspievali pieseň Hej, Slováci, ku ktorej sa pripojil celý kostol. Na to údajne zareagovali miestni maďaróni privolaním žandárskej hliadky, ktorá rozohnala dav streľbou do vzduchu. Nasledovala séria nočných zatýkaní a výsluchov spojených s bitím a týraním.
Na Druhý sviatok vianočný slovenskí veriaci odmietli kázeň v maďarčine a demonštratívnym kašľom prinútili kňaza prerušiť malú omšu. Pri veľkej omši sa potom zopakoval problém s hymnou. Pred kostolom následne došlo k zásahu maďarských žandárov, ktorí zastrelili mladé dievča a rozohnali dav pažbami. Presný popis udalosti očitými svedkami sa líši (nesprávna manipulácia so zbraňou po jej zlyhaní pri streľbe do vzduchu, streľba po tom, čo sa niekto z davu snažil vytrhnúť žandárovi zbraň, streľba v ohrození davom a pod). Ešte tej istej noci maďarské orgány zatkli približne 50 osôb a obvinili ich z prípravy vzbury, ktorá mala byť organizovaná zo Slovenska.
Incident vyvolal na Slovensku veľký rozruch a mal aj politickú dohru. Nebol ani v záujme maďarskej vlády, ktorá ho chápala ako chybu, pretože prehlboval priepasť medzi Slovákmi a Maďarmi a znižoval šancu, že sa Slovensko po rozbití Česko-Slovenska pripojí k Maďarsku.
La Ferrière (Indre-et-Loire)

Poloha

Obec má rozlohu 15,76 km². Najvyšší bod je položený 170 m n. m. a najnižší bod 118 m n. m.

Obyvateľstvo

Počet obyvateľov obce je 294 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Paška

Život

Pavol Paška absolvoval v roku 1985 Filozofickú fakultu Univerzity Komenského v Bratislave, študijná kombinácia marxisticko-leninská filozofia, v kombinácii s marxisticko-leninskou estetikou. Zároveň pôsobil ako predseda fakultného výboru SZM, čo bola predĺžená ruka komunistickej strany. V rokoch 1978 – 1980 pracoval v Zdroji, š.p. Košice, v období 1985 – 1986 v Krajskom osvetovom stredisku v Košiciach, v rokoch 1989 – 1990 na Obvodnom národnom výbore – ObKS KE II, KVP a v rokoch 1990 – 1992 na Miestnom úrade KVP, Košice. Od roku 1992 bol súkromným podnikateľom. Zomrel 6.apríla 2018 pravdepodobne na infarkt

Politická činnosť

Pavol Paška bol podpredsedom strany SMER - sociálna demokracia a členom jej predsedníctva. Bol zvolený za poslanca NR SR vo volebnom období 2006 – 2010 za SMER, ktorý od 1. januára 2005 pôsobí pod názvom SMER - sociálna demokracia. 
Vo volebnom období 2002 – 2006 bol predsedom Zahraničného výboru NR SR a členom Výboru NR SR pre zdravotníctvo a Osobitného kontrolného výbor NR SR na kontrolu činnosti SIS.
V januári 2014 Paška navrhol, aby sa úrad verejného ochrancu práv presťahoval z Bratislavy do Košíc. Podľa Pašku by ombudsmanka mala „sídliť bližšie k problematickým oblastiam“. Jana Dubovcová presun považuje za „trest a výstrah[u] verejnému ochrancovi práv za aktivity, ktoré vykonáva“ a upozornila aj na veľké náklady sťahovania.
V novembri 2014 bolo jeho meno spájané s kauzou predraženého CT prístroja v nemocnici v Piešťanoch. Pod tlakom verejnej mienky a viacerých protestoch oznámil v noci z 15. na 16. novembra, že odstúpi z funkcie predsedu NR SR. 
25. novembra 2014 ho vo funkcii predsedu NR SR nahradil Peter Pellegrini, za ktorého v tajnej voľbe hlasovalo 120 poslancov parlamentu.
Matúš Drahoň

Životopis

Medikováč v Banskej Bystrici. Meštianske právo v Banskej Bystrici získal (26. september 1749, spomínaný do roku 1782).
Vallenay

Poloha

Obec má rozlohu 25,66 km². Najvyšší bod je položený 226 m n. m. a najnižší bod 138 m n. m.

Obyvateľstvo

Počet obyvateľov obce je 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Géci

Životopis

Príslušník novohradského šľachtického rodu. Po štúdiách pôsobil v stoličnej a krajinskej správe, referendár Uhorskej dvorskej kancelárie, v rokoch 1832 - 1842 správca úradu zvolenského župana v Banskej Bystrici. Reprezentant metternichovského absolutizmu. Vydal svoj prejav pri príležitosti vlastnej inštalácie.
Nouvion (obec)

Poloha

Obec má rozlohu 15,73 km². Najvyšší bod je položený 55 m n. m. a najnižší bod 7 m n. m.

Obyvateľstvo

Počet obyvateľov obce je 1 268 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Accons

Poloha

Accons má rozlohu 9,87 km². Najvyšší bod je položený 1 201 m n. m. a najnižší bod 476 m n. m.

Obyvateľstvo

Accons má 429 obyvateľov (2009).
Graf vývoja obyvateľstva:
Zdroje: INSEE
Adolf Svätopluk Osvald

Životopis

Základné a stredoškolské vzdelanie získal v Banskej Bystrici, 1863 – 1866 študoval filozofiu na univerzite v Prahe. Roku 1862 pisár pri stoličnom súde v Banskej Bystrici, neskôr redaktor v Prahe, na Slovensku a v Budapešti. Dobrovoľník v srbsko-tureckej vojne, padol v boji. Príslušník generácie okolo almanachu Napred. Básnickou tvorbou sa zaradil do prúdu epigónskej poštúrovskej tvorby. Autor veršovaných povestí, biografických profilov, politických komentárov, úvah a spravodajských príspevkov v slov. čes. a nem. časopisoch. Prekladateľ z nemčiny, poľštiny a maďarčiny.
Apex Legends

Hodnotenie

Apex Legends získala veľmi pozitívne recenzie od kritikov, ktorí chválili hrateľnosť, progresívny systém a fúziu prvkov rôznych žánrov. Niektorí ju považovali za konkurenta  Fortnite Battle Royale, podobnej hry, ktorá získala v predchádzajúcom roku obrovskú popularitu.

Hranie hry

Hra Apex Legends spája prvky rôznych videohier, vrátane vlastných prvkov zo série Titanfall a žánru Battle Royale. Približne šesťdesiat hráčov v trojčlenných skupinách je postavených proti sebe na ostrove, pričom jeden hráč kontroluje, kde ich družstvo pristane. Jednotky potom musia získať zbrane a iné zdroje na boj proti ostatným skupinám, počas ktorého sa hracia plocha postupne zmenšuje. Súboj sa končí, keď zostane jediné družstvo.  Komunikácia s členmi tímu je možná prostredníctvom hlasového chatu alebo tzv. "ping systému", ktorý umožňuje spoluhráčom ľahko označiť zdroje, miesta a nepriateľov.
Hra obsahuje na výber deväť hrdinov (hoci traja z nich sú štandardne zamknutí) a obsahuje mikrotransakčný systém pre kozmetické výrobky.
Rubigny

Poloha

Obec má rozlohu 5,12 km². Najvyšší bod je položený 232 m n. m. a najnižší bod 138 m n. m.

Obyvateľstvo

Počet obyvateľov obce je 75 obyvateľov (2009).
Graf vývoja obyvateľstva:
Zdroje: INSEE
Montmain (Côte-d’Or)

Poloha

Obec má rozlohu 9,07 km². Najvyšší bod je položený 214 m n. m. a najnižší bod 188 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Platňa Nazca

Platňa Nazca je tektonická platňa vo východnej časti Tichého oceánu, západne od pobrežia Južnej Ameriky. Je tvorená oceánskou zemskou kôrou. Pomenovaná je podľa regiónu Nazca v Peru.
Východná časť platne je aktívny okraj, kde sa oceánska kôra platne tlačí do subdukčnej zóny pod juhoamerickú platňu a pohorie Andy vytvárajúc peruánsko-čilskú priekopu. Južný okraj platne je divergentný pretože tu dochádza k rozchádzaniu oceánskeho dna na čilskom chrbáte, ktorý platňu oddeľuje od  Antarktickej platne. Západný okraj je tiež aktívny a dochádza tu k vzniku novej oceánskej kôry pozdĺž východopacifického chrbta. Chrbát je deliacim elementom medzi platňou Nazca a Pacifickou platňou. Severná strana je rovnako divergentným okrajom oddeľujúcim platňu do kokosovej platne, kde dochádza k rozchádzaniu dna pozdĺž galapágskeho chrbta. Platňu ohraničujú dva trojné body.
Trojný bod styku severných troch platní (kokosovej, Nazca a tichooceánskej) sa nachádza západne od pobrežia Kolumbie. Južným tzv. Čilským trojným bodom (styk platne Nazca, tichooceánskej a antarktickej) je pri južne od pobrežia Čile. Tento trojný bod je neštandardný aj preto, že tu dochádza k podsúvaniu stredooceánskeho chrbta (čilský chrbát) pod juhoamerickú platňu. V oblasti tejto subdukčnej zóny malo hypocentrum aj dosiaľ najsilnejšie zemetrasenie na Zemi (magnitúdo 9,5). Prebehlo 9. mája 1960 a je známe ako veľké Čilské zemetrasenie. V každom z týchto trojných bodov sa nachádza neobvyklá menšia mikroplatňa, na severe to je galapágska platňa a na juhu platňa Juan Fernandéz. Severne od platne Juan Fernandéz sa nachádza tretia mikroplatňa Easter Island.
Na platni sa okrem súostrovia Juan Fernandéz nenachádza veľa obývaných ostrovov. Topografii platne dominuje tzv. Carnegieho chrbát, asi 1 350 km dlhý a do 300 km široký pás oceánskeho dna, ktorý na svojom západnom konci zahŕňa aj súostrovie Galapágy. Podobne ako kokosový chrbát a chrbát Malpelo sú zrejme pozostatkami po pohybe horúcej škvrny.
Pohyb platne vzhľadom na Juhoamerickú platňu, pod ktorú subdukuje je okolo 3,7 cm/rok smerom na východ. Je to jedna z najrýchlejšie sa pohybujúcich platní.

Vznik

Predchodcom platne Nazca bola farallonská platňa, ktorá sa rozpadla pred asi 23 miliónmi rokov na hranici oligocénu a miocénu, rozpadla za vzniku platní Nazca a kokosovej platne.
Posttranskripčná úprava

Postranskripčná úprava je súbor procesov, ktoré nasledujú po transkripcii (prepise) DNA do RNA až do jej translácie. Na začiatku procesu postranskripčných úprav je tzv. primárny transkript, čo je ribonukleová kyselina vytvorená RNA-polymerázou. Táto musí v eukaryotických bunkách absolvovať zložité zmeny, aby mohla plniť svoju funkciu.
Posttranskripčné úpravy pre-mRNA (prekurzorovej mediátorovej ribonukleovej kyseliny) prebiehajú v jadre, zatiaľčo posttranskripčné úpravy pre-rRNA (prekurzorovej ribozomálnej ribonukleovej kyseliny) v jadierku.   
Postratnskripčné úpravy sú jednak fyzikálne a jednak chemické. Pri príprave mRNA na transláciu musí prebehnúť napríklad odstránenie nekódujúcich častí genómu, intrónov. Proces odstránenia intrónov sa nazýva zostrih (splicing). Zostrihom sa u eukaryotov odstraňuje značná časť, až 80 – 90 % pôvodnej RNA, čím sa podstatne zníži jej molekulová hmotnosť, ktorá dosahuje u primárneho transkriptu 10⁶ Da (preto sa nazýva tiež vysokomolekulová RNA). Po vystrihnutí intrónov sa musia zostávajúce dôležité kódujúce úseky zase zlepiť, čo sa uskutočňuje činnosťou RNA-ligáz. 
Celý proces úpravy RNA, z ktorej má vzniknúť mRNA (takzvaná pre-mRNA) sa nazýva zretie. Zretie zahŕňa úpravy oboch voľných koncov pre-mRNA. Na 5´ konci RNA vzniká ešte počas transkripcie tzv. čiapka (cap), čo je naviazanie 7-metylguanozínu na tento koniec. Čiapka chráni 5´ koniec budúcej mRNA pred štiepením exonukleázami a ovplyvňuje pripojenie mRNA na ribozóm, čím sa umožní začiatok translácie. Na 3´ konci sa uvoľní 3´ karboxylová skupina primárneho transkriptu a pripojí sa na ňu úsek pozostávajúci z mnohých adenylových zvškov (u cicavcov 50 až 200). Tento proces, tzv. polyadenyláciu, katalyzuje enzým poly(A)-polymeráza. Polyadenylácia sa u eukaryotickej pre-mRNA neuskutoční iba v tej pre-mRNA, ktorá kóduje históny.
Mauquenchy

Poloha

Obec má rozlohu 12,64 km². Najvyšší bod je položený 236 m n. m. a najnižší bod 118 m n. m.

Obyvateľstvo

Počet obyvateľov obce je 332 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Smrečany

Polohopis

Cez obec preteká potok Smrečianka.

Dejiny

Počas SNP bol v okolí obce zajatý nemecký poddôstojník, ktorého po výsluchu zavraždili partizáni. 28. októbra 1944, dva dni po odchode partizánov, obec obkľúčili nemecké jednotky skupiny Wittenmayer a POHG a spustili na ňu paľbu. Následne boli všetci jej obyvatelia zadržaní a vypočúvaní. Po vysvetlení, že obyvatelia obce za smrť nemeckého vojaka nemôžu, boli všetci prepustení. Pri incidente zahynuli 4 obyvatelia a zhorelo asi 40 domov.
Néronde (obec)

Poloha

Obec má rozlohu 8,57 km². Najvyšší bod je položený 606 m n. m. a najnižší bod 377 m n. m.

Obyvateľstvo

Počet obyvateľov obce je 477 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Radim Uzel

Životopis

Po maturite nastúpil na Lekársku fakultu Masarykovej univerzity v Brne. Pracoval na gynekologicko-pôrodníckom oddelení OÚNZ v Ústí nad Orlicí, potom na II. gynekologickej klinike v Brne, neskôr ako kúpeľný lekár vo Františkových Lázňach, ďalej bol krajským ordinárom v Ostravě. Po nežnej revolúcii pracoval v pražskom Ústavu pre starostlivosť o matku a dieťa. Stál pri zrode politickej strany Nezávislá erotická iniciatíva (NEI), za ktorú bol členom Zastupiteľstva hl. m. Prahy . Je externým učiteľom 2. lekárskej fakulty Karlovej univerzity v Prahe.
Vodník

Vodník alebo staršie vodnár je slovanská rozprávková bytosť žijúca vo vode, zobrazovaná napr. v podobe malého, škaredého muža s dlhými vlasmi. Existujú obdoby u Germánov a podobne. Názvy v slovanských jazykoch sú: vodník/hastrman (čeština); wodnik (poľština); voďanoj/vodovik/voďanoj deduška (водяной; ruština); voďanyk (водяник; ukrajinčina); povodni / vodni mož  (slovinčina); wodby muž, wodnykus (lužická srbčina).
Bernay (Eure)

Poloha

Obec má rozlohu 24,03 km². Najvyšší bod je položený 173 m n. m. a najnižší bod 87 m n. m.

Obyvateľstvo

Počet obyvateľov obce je 10 288 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bryké

Bryké alebo Bryka (starogr. Βρύκη – Bryké) je v gréckej mytológii dcéra líbyjského kráľa Danaa a jeho manželky Polyxo.
Bryké bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Bryke za manžela vybrali Chthonia, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Bryké a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.